Πίτσα με σύγκλινο Μάνης και αυγά
Έτοιμη σε 20 λεπτά και από τα χεράκια σας. Με αγοραστή ζύμη και ασυνήθιστους συνδυασμούς, η πίτσα αυτή θα σας εντυπωσιάσει.
1/2 φακελάκι (4 γρ.) ξηρή μαγιά, 130 ml χλιαρό νερό , 1/2 κουτ. γλυκού ζάχαρη, 200 γρ. αλεύρι για όλες τις χρήσεις με 50 γρ. αλεύρι καλαμποκιού (δίνει στην πίτσα έξτρα ρουστίκ νοστιμιά), 1/2 κουτ. γλυκού αλάτι και 20 ml ελαιόλαδο, 4 - 5 κουτ. σούπας σάλτσα ντομάτας, 300 γρ. φρέσκια μοτσαρέλα σε λεπτές ροδέλες, 4 αυγά, 100 γρ. ψιλοκομμένο σύγκλινο Μάνης ή άλλο αλλαντικό της αρεσκείας μας
Σε ένα μπολ ανακατεύουμε την ξηρή μαγιά, χλιαρό νερό και την ζάχαρη.Αφήνουμε το μείγμα στην άκρη για 15 λεπτά, μέχρι να αφρίσει.Σε ένα βαθύ μπολ ανακατεύουμε το αλεύρι για όλες τις χρήσεις με το αλεύρι καλαμποκιού, το αλάτι και το ελαιόλαδο.Προσθέτουμε το μείγμα της μαγιάς και ζυμώνουμε μέχρι να σχηματιστεί ένα λείο και ελαστικό ζυμάρι.Καλύπτουμε με μεμβράνη και αφήνουμε για περίπου 2 ώρες, μέχρι να φουσκώσει και να διπλασιαστεί σε όγκο.Αλευρώνουμε μια λεία επιφάνεια εργασίας και ανοίγουμε το ζυμάρι με τα δάχτυλά μας, με απαλές κυκλικές κινήσεις, σε έναν λεπτό δίσκο διαμέτρου περίπου 36 – 38 εκ. και πάχους περίπου 2 – 3 χλστ.Απλώνουμε στη ζύμη την σάλτσα ντομάτας.Από πάνω, ομοιόμορφα, απλώνουμε την φρέσκια μοτσαρέλα σε λεπτές ροδέλες.Ψήνουμε στους 220° C για 13 - 15 λεπτά, μέχρι να ροδίσει στην επιφάνεια και να ψηθεί η ζύμη και από κάτω.Ξεφουρνίζουμε και σπάμε τα αυγά στην επιφάνεια της ψημένης πίτσας.Σκορπίζουμε γύρω από τα αυγά το ψιλοκομμένο σύγλινο Μάνης ή άλλο αλλαντικό της αρεσκείας μας και συνεχίζουμε το ψήσιμο για άλλα 2 - 3 λεπτά ή μέχρι να γίνουν τα αυγά όπως μας αρέσουν.
Αλεύρι (ζύμες),Αυγά,Τυρί